CELEX: 62016TN0731
Language: bg
Date: 2016-10-10 00:00:00
Title: Дело T-731/16: Жалба, подадена на 10 октомври 2016 г. — Perifereia Stereas Elladas/Комисия

12.12.2016   
            
            
               BG
            
            
               Официален вестник на Европейския съюз
            
            
               C 462/36
            
         Жалба, подадена на 10 октомври 2016 г. — Perifereia Stereas Elladas/Комисия
   (Дело T-731/16)
   (2016/C 462/46)
   Език на производството: гръцки
   
      Страни
   
   
      Жалбоподател: Perifereia Stereas Elladas (Lamia, Гърция) (представител: K. Bakas, avvocato)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени обжалваното решение от 10 август 2016 г., № 4310049 [реф. № Ares(2016) 4310049 — 10.8.2016] на Генерална дирекция „Заетост, социални въпроси и приобщаване“ на Европейската комисия, подписано от ръководителя на отдел „Социални въпроси“, с което се отхвърля предложението за финансиране от 3 декември 2015 г., направено съвместно с главния партньор на жалбоподателя във връзка с Програмата на Европейската комисия за заетост и социални иновации EASI (PROGRESS AXIS) 2014—2020 за иновационни социални политики с цел извършването на реформи в социалните служби и покана за представяне на предложения № VP/2 15/011, и
            
         
               —
            
            
               да осъди Европейската комисия да заплати съдебните разноски на жалбоподателя и възнагражденията на неговия адвокат.
            
         
      Основания и основни доводи
   
   В подкрепа на жалбата си жалбоподателят излага три основания.
   
               1.
            
            
               Първото основание се отнася до направената от Европейската комисия неправилна оценка на съдържанието на предложението на жалбоподателя.
            
         
               2.
            
            
               Второто основание се отнася до нарушението на принципа на пропорционалност. Жалбоподателят твърди, че ако се приеме, че отхвърлянето е извършено на формални основания, обжалваният акт трябва да бъде отменен като противоречащ на общностните принципи на пропорционалност и добро управление.
            
         
               3.
            
            
               Третото основание се отнася до нарушение на принципа на равенство, доколкото докато поради технически проблеми на кандидатите, които не са направили предложения, е било предоставено удължаване на срока, но на направилите своите предложения кандидати не е била предоставена подобна възможност, за да внесат корекции или допълнения, или пък да направят уточнения.